stanford-oval/wikipedia huggingface dataset:
Pleissaus
Tyypit

Yleisimpiä pleissaustyyppejä ovat köyden jatkaminen (tai köyden päiden punominen yhteen), silmukkapleissi (luonnollisen silmukan teko köyden päähän) ja kruunupleissi (köyden avoimen pään päättely luonnollisesti).
Pleissauksen teko

Kierretyssä, yleensä kolmisäikeisessä, köydessä avataan köyden säikeitä päästä n. 6 kierrosta ja pujotaan säikeet toisen köyden säikeiden väliin. Vaijeri pleissataan vastaavalla tavalla. Mikäli köydessä tai vaijerissa on ydin, menetelmä on monimutkaisempi. Köyttä pleissattaessa säikeitä voidaan ohentaa 3-4 pujotuksen jälkeen, jolloin tulos on kauniimpi ja päättyy sulavasti.
Punottujen ytimettömien köysien pleissaminen on helppoa, köysi voidaan vain työntää riittävän pitkältä matkalta (10-20 kertaa köyden paksuus) köyden muodostaman putken sisälle ja varmistaa liitos ompelemalla.
Punottujen ytimellisten köysien pleissaus riippuu köyden rakenteesta. Jos myös ydin on ontto, putkirakenteinen, kerrokset voidaan pujottaa toistensa sisään ja saada kestävä liitos. Eräillä valmistajilla on tarjoilla suuria muovineuloja heidän köysiensä liittämiseksi. Joidenkin köysien kohdalla tarvitaan erityisiä tekniikkoja.
Työkalut

Yleisin työkalu on kourumalspiikki (suom. myös pujotuspuikko, eng. marlinspike tai fid), jolla avataan köyden säikeitä ja pujotetaan säikeet säikeiden lomaan. Vaijerien pleissaukseen tarvitaan umpinaista teräksistä malspiikkia. Lisäksi voidaan tarvita purjeneuloja ja lankaa työn päättelyyn rihmaamalla sekä ruuvipenkkiä tai lukkopihtejä vaijerin käsittelyyn.
Aiheesta muualla

Wikimedia Commonsissa on kuvia tai muita tiedostoja aiheesta .
Splicing Guides (kuvaoppaita) (englanniksi)
Kuvasarja 3-säikeisen pleissauksesta
Animoitu kuvasarja 3-säikeisen pleissauksesta
QR-algoritmi

QR-algoritmi on lineaarialgebrassa ominaisarvojen laskennassa käytetty algoritmi, eli menetelmä, jolla lasketaan matriisien ominaisarvoja. QR-algoritmin kehittivät samanaikaisesti 1961 John G.F. Francis (Englanti) ja Vera N. Kublanovskaya (Neuvostoliitto).
QR-algoritmi perustuu QR-hajotelman muodostamien ortogonaalisen matriisin ja yläkolmiomatriisin kertomiseen päinvastaisessa järjestyksessä ja algoritmin soveltamiseen rekursiivisesti uuteen muodostuneeseen matriisiin, kunnes riittävän monen iteraatiokierrosten jälkeen ortogonaalinen matriisi lähestyy kohti ykkösmatriisia ja yläkolmiomatriisi matriisia, jonka diagonaalista voidaan lukea matriisin ominaisarvot.
QR-algoritmin kuvaus

Olkoon A matriisi, josta halutaan laskea ominaisarvot, ja olkoon A0:=A. Iteraation askeleella k (alussa k = 0), hajotetaan Ak ortogonaalisen matriisin Qk ja yläkolmiomatriisin Rk tuloksi ja muodostetaan Ak+1 = RkQk.
Huomaa että
joten kaikki Ak:t ovat similaarisia matriiseja ja siten niillä on samat ominaisarvot. Algoritmi on numeraalisesti stabiili, koska se perustuu ortogonaalisiin similaarisuusmuunnoksiin.
Riittävän monen iteraatiokierroksen jälkeen matriisi Ak supistuu kolmiomatriisiksi, jolloin matriisin ominaisarvot voidaan lukea suoraan diagonaalista.
Esimerkki

Olkoon
joka hajotetaan Givensin rotaation avulla ortogonaaliseksi matriisiksi Q ja yläkolmiomatriisiksi R.
Ensimmäinen iteraatiokierros
Toinen iteraatiokierros
Lopulta 10 iteraatiokierroksen jälkeen...
Aiheesta muualla

Prof. Peter Olver's notes on orthogonal bases and the workings of the QR algorithm
Module for the QR Method
Pyöräily kesäolympialaisissa 2020 – naisten BMX:n kilpa-ajo

Naisten BMX:n kilpa-ajo Tokion kesäolympialaisissa 2020 kilpaillaan 29.–30. heinäkuuta Ariake Urban Sports Parkissa. Kilpailuun osallistuu 24 urheilijaa.
Karsinnat

Olympiaturnaukseen osallistuu 24 pyöräilijää. Näistä 18 valitaan UCIn olympiakarsintarankingin perusteella. Karsintaranking toimii siten, että yhdestä maasta otetaan kolme parasta urheilijaa ja näiden pisteet lasketaan yhteen. Maat jotka ovat rankingissa sijoilla 1. ja 2. saavat olympialaisiin kolme urheilijaa, sijoilla 3. – 5. olevat maat saavat kaksi pyöräilijää ja sijoilla 6. – 11. saavat yhden pyöräilijän. Kolme paikkaa annetaan saman rankingin perusteella henkilökohtaisten rankingien perusteella siten, että kolme parasta urheilijaa, joiden maat eivät olleet saaneet paikkoja yhdistetyjen joukkuerankingien kautta, saavat maalleen paikan olympialaisiin. Kaksi paikkaa valitaan vuoden 2020 MM-kilpailujen perusteella. Nämäkin paikat ovat maakohtaisia ja voidaan myöntää maille, joiden urheilijat eivät ole vielä ansainneet maalleen paikkaa olympialaisiin. Isäntämaa Japanille on kiintiöpaikka olympialaisiin.
Karsinnat > Kilpailuun osallistuvat maat

| Karsintatapa | Paikat maata kohden | Maat |
| --- | --- | --- |
| Isäntämaa | 1 |  Japani |
| Joukkueranking   Sijat 1. ja 2. | 3 |  Alankomaat    Yhdysvallat |
| Joukkueranking   Sijat 3. – 5. | 2 |  Ranska    Venäläiset olympiaurheilijat    Australia |
| Joukkueranking   Sijat 6. – 11. | 11 |  Kolumbia    Brasilia    Uusi-Seelanti    Tanska    Sveitsi    Kanada |
| Yksilöranking | 1–3 |  Iso-Britannia    Ecuador    Latvia |
| MM-kilpailut   Sijat 1. ja 2. | 1 |  Belgia    Saksa |
Punk & Pillu

Punk & Pillu on vuonna 2010 perustettu suomalainen pienlevy-yhtiö.
Julkaisut

The Fuckmes/Kooma (split-ep, 2010)
Kooma – Ääniä, käskyjä, meteliämeteliä! (2011)
Pertti Kurikan Nimipäivät – Osaa eläimetkin pieree (2011)
Hintit ‎– Eliittikumppanit  (7", 2013)
Pois! – Lapsi Itkee / Ne Haluu Unohtaa ‎(7" single, RE)
Pertti Kurikan Nimipäivät/Karanteeni split 7" - Mies Haisee/Joe Weider 7"
Aiheesta muualla

Punk & Pillu Discogs-sivustolla
Raise Your Glass

| ”Raise Your Glass” Pink |
| --- | --- | --- |

Singlen tiedot
 Albumilta: Greatest Hits... So Far!!!
 Äänitetty : 2010 Woodshed Recording, (Malibu, Kalifornia); Maratone Studios (Tukholma, Ruotsi)
 Julkaistu: 6. lokakuuta 2010
 Formaatti: CD single, digitaalinen lataus
 Tuottaja(t): Max Martin, Shellback
 Tyylilaji: pop
 Kesto: 03.23
 Levy-yhtiö: LaFace, RCA
Pinkin muut singlet
| ”Glitter in the Air” 2010 | ”Raise Your Glass” 2010 | ”Fuckin' Perfect” 2010 |
Raise Your Glass on yhdysvaltalaisen laulaja-lauluntekijä Pinkin kappale, joka julkaistiin hänen Greatest Hits... So Far!!! -studioalbuminsa ensimmäisenä singlenä 6. lokakuuta 2010.
Kappaleen ovat sanoittaneet Pink, Max Martin ja Shellback, joista kaksi jälkimmäistä myös tuottivat sen. Kappale juhlistaa Pinkin ensimmäistä vuosikymmentä hänen vuonna 2000 julkaisemansa debyyttialbumin jälkeen, ja se on omistettu hänen faneilleen, jotka ovat tukeneet häntä vuosien varrella. Samat tuottajat ovat olleet vastuussa monista Pinkin kappaleista ja tekivät myös Raise Your Glassia seuranneen singlen, "Fuckin' Perfect".
Vastaanotto

Raise Your Glassin julkaisivat LaFace Records ja RCA Records lokakuussa 2010. Levy saavutti kaupallista menestystä keräten positiivisia arvosteluja monilta musiikkikriitikoita monien kuvaillessa sitä juhlahymniksi. Se nousi listoilla kymmenen parhaan joukkoon monissa valtioissa, mukaan lukien Yhdysvalloissa, missä siitä tuli hänen kolmas singlelistan kärjen saavuttanut singlensä. Vuonna 2011 "Raise Your Glass" sijoittui 13:nneksi Mediabasen "Top 40 Year End Chart" -listalla. Kappaletta on käytetty elokuvan Morsiusneidot televisiomainoksessa sekä elokuvien Sinun numerosi? – Kuinka monta on liian paljon? ja New Year's Eve teatterillisissa trailereissa.
Käännös suomeksi
Kristuksen kirkko, morsian, Karitsan vaimo

Kristuksen kirkko, morsian, Karitsan vaimo (engl. The Church of Jesus Christ, the Bride, the Lamb's Wife) oli lyhytikäinen myöhempien aikojen pyhien liikkeeseen kuulunut uskonnollinen yhteisö. Kirkon perusti 24. kesäkuuta 1840 Myöhempien aikojen pyhien Jeesuksen Kristuksen kirkosta erotettu George M. Hinkle. Liike sai kannattajia ennen muuta niistä myöhempien aikojen pyhistä, jotka olivat jättäneet kirkon sen päämajan ollessa Far Westissa, Missourissa 1838.
Georga M. Hinkle opetti, että Joseph Smith ei ollut Jumalan profeetta ja että Mormonin kirja ei ollut Jumalan sanaa. Hänen perustamansa kirkko piti ensimmäisen yleiskonferenssinsa Moscowin kaupungissa Iowan territoriossa vuonna 1842. Liikkeen toiminta hiipui kuitenkin pian.
RN Bolzano (1932)

| RN Bolzano |
| --- | --- |
 Bolzano

Aluksen vaiheet
Rakentaja:  Ansaldo, Genova
Kölinlasku:  11. kesäkuuta 1930
Laskettu vesille:  31. elokuuta 1932
Palveluskäyttöön:  19. elokuuta 1933
Poistui palveluskäytöstä:  tuhoutunut 22. kesäkuuta 1944
Tekniset tiedot
Uppouma:  13 243 t (standardi) 13 885 t (kuormattu)
Pituus:  196,6 m
Leveys:  20,6 m
Syväys:  6,7 m
Koneteho:  150 000 hv
Nopeus:  35 solmua
Miehistöä:  725
Aseistus
Aseistus:  8 × Ansaldo 203 mm/L53 -tykkiä mallin 1924 kaksoistorneissa 16 × OTO 100 mm/L47 M1927 -tykkiä kaksoistorneissa 4 × Vickers-Terni 40 mm/L39 -ilmatorjuntatykkiä 8 × nelipiippuista 13,2 mm M1931 -ilmatorjuntakonekivääriä 4 × 12,7 mm ilmatorjuntakonekivääriä 8 × 533 mm torpedoputkea 3 × lentokonetta
RN Bolzano (ital. Regia Nave Bolzano) oli Italian kuningaskunnan laivaston Trento-luokan risteilijä toisessa maailmansodassa.
Valmistus

Suunnittelussa palattiin suureen nopeuteen ja siten keveämpään panssarointiin kuin aiemmissa Trento-luokan aluksissa. Voidaankin sanoa aluksen tilojen jaon olleen uusitulle ja vakaudeltaan parannetulle Trento-luokan rungolle valmistettu, Zara-luokan mukaisesti aseistettu ja kansirakenteiltaan kuten Pola. Suoja oli muuten sama kuin muissa Trento-luokan aluksissa, mutta se päättyi jo A-tornin kohdalla.
Aluksen kattilat toimivat suuremmassa paineessa kuin edeltäjänsä, mikä mahdollisti niiden vähentämisen ja siten kone- ja kattilahuoneiden uudelleen sijoittelun. Kuusi kattilaa kahteen etummaiseen kattilahuoneeseen ja neljä kattilaa kahteen takimmaiseen kattilahuoneeseen. Keskilaivaan sijoitettu katapultti ja lentokonesuoja pakottivat takimmaisten kattiloiden savuhormien taittamisen savuhormien välisen tilan kasvattamiseksi. Sähköntarve oli 1080 kW, mikä vastasi Zara-luokan aluksia. Koeajoissa alus saavutti 36,81 solmun nopeuden, mihin käytettiin 173772 hevosvoimaa aluksen uppouman ollessa 10847 tonnia.
Alus tilattiin vuosien 1929-1930 laivasto-ohjelmassa Genovasta Ansaldolta, missä köli laksettiin 11. kesäkuuta 1930. Alus laskettiin vesille 31. elokuuta 1932 ja otettiin palvelukseen 19. elokuuta 1933.
Muutostyöt

1930-luvun lopulla aluksen kaksi takimmaista kaksiputkista 100 millimetrin tornia  korvattiin kahdella kaksiputkisella 37 millimetrin tykillä. Vuonna 1942 13,2 millimetrin ilmatorjuntatykit korvattiin neljällä 20 millimetrin ilmatorjuntatykillä.
Palvelus

Vuoteen 1939 asti Bolzano osallistui laivaston mukana normaaliin rauhanajan palvelukseen. Sodan alkaessa Euroopassa alus liitettiin 2. laivueen 3. risteilijäviirikköön. Italian julistettua sodan liittoutuneille aluksen ensimmäisenä operaationa oli 11.-12. kesäkuuta 1940 välisenä yönä suojata miinoitteiden laskua. Calabrian taistelussa alukseen osui 9. heinäkuuta kolme kranaattia, jotka eivät aiheuttaneet merkittäviä vaurioita lukuun ottamatta peräsimen tilapäistä toimimattomuutta.
Vaurioiden korjaamisen jälkeen alus osallistui vuoden 1940 lopulla lukuisiin yrityksiin brittiläisen Välimeren laivaston kohtaamiseksi, jolloin se kohtasi muun muassa marraskuussa HMS Renownin. Helmikuussa 1941 alus oli laivaston mukana etsimässä Genovaa tulittaneita liittoutuneiden aluksia. Vuoden 1941 lopun alus suojasi Pohjois-Afrikan ja Italian välillä  matkanneita joukkojenkuljetussaattueita. Se myös osallistui Matapanin taisteluun.
Elokuussa alus oli laivasto-osastossa, joka pyrki estämään HMS Manxmanin pääsyn Maltalle sekä tulittamaan Sardinian lentokenttiä. Paluumatkalla 24. elokuuta Messinansalmen pohjoispäässä Britannian kuninkaallisen laivaston sukellusveneen HMS Triumphin laukaisema torpedo vaurioitti alusta, mutta hinaajien avustamana vaurioitunut alus pääsi Messinaan. Alus oli kolme kuukautta korjattavana, jona aikana siihen osui pommi ilmahyökkäyksessä.
Elokuussa 1942 alus pyrki estämään operaatio Pedestalin saattueen pääsyn Maltalle, mutta risteilijät määrättiin palaamaan satamaan ennen liittoutuneiden kohtaamista. Paluumatkalla sukellusvene HMS Unbrokenin laukaisema torpedo osui 13. elokuuta alukseen Aeolian edustalla. Osuman seurauksena aluksella syttyi tulipalo, mikä pakotti täyttämään ammusvarastot vedellä. Alus ajettiin uppoamisen estämiseksi läheisen Panarean rantaan. Aluksen nosto vei kuukauden, minkä jälkeen se hinattiin Napoliin korjattavaksi. Se siirrettiin edelleen La Speziaan korjattavaksi, minä aikana ehdotettiin aluksen muuttamista risteilijätukialukseksi. Tällöin alukselle olisi rakennettu lentokansi takimmaisesta savuhormista keulaan, mikä olisi poistanut kansirakenteet lähes täysin. Italian antautuminen teki suunnitelman toteuttamisesta tarpeettoman. Antautumisen jälkeen saksalaiset valtasivat aluksen. Se upposi 21. kesäkuuta 1944 minisukellusveneiskussa La Spezian satama-altaaseen. Hylky romutettiin sodan jälkeen.
Kristuksen kirkko (brewsterilaiset)

James Colin Brewster (s. 1826) oli eräs myöhempien aikojen pyhien liikkeeseen kuuluneen yhteisön, Kristuksen kirkon (engl. Church of Christ), perustaja yhdessä Hazen Aldrich -nimisen miehen kanssa. Brewsterin mukaan kirkon jäseniä kutsuttiin usein brewsterilaisiksi.
Brewster syntyi New Yorkissa. Hänen vanhempansa kääntyivät Joseph Smithin perustaman Kristuksen kirkon jäseniksi Brewsterin ollessa pieni lapsi. Perhe muutti myöhempien aikojen pyhien kokoamispaikkaan Kirtlandiin, Ohioon.
1836 tuolloin 10-vuotias Brewster selitti, että enkeli Moroni, joka oli johdattanut profeetta Joseph Smithin kultaisten levyjen luo, oli ilmestynyt myös hänelle. Koska Brewster piti kiinni siitä, että Jumala on kutsunut hänet profeetaksi, hänet erotettiin Myöhempien aikojen pyhien Jeesuksen Kristuksen kirkosta.
Vuonna 1842 Brewster julkaisi kirjan The Words of Righteousness to All Men, Written from One of the Books of Esdras, Which Was Written by the Five Ready Writers, In Forty Days, Which Was Spoken of by Esdras, in His Second Book, Fourteenth Chapter of the Apocrypha, Being one of the Books Which Was Lost, and Has Now Come Forth, by the Gift of God, In the Last Days, jonka hän kertoi kääntäneensä jumalallisen innoituksen avulla. Profeetta Joseph Smithin saatua surmansa 1844 Brewster alkoi koota ympärilleen Smithin seuraajia, jotka etsivät itselleen profeetallista johtajaa. Hän alkoi koota seuraajiaan yhteisöksi Springfieldiin Illinoisiin.
1848 Brewster ja Hazen Aldrich perustivat virallisesti Kristuksen kirkko -nimisen yhteisön, joka heidän mukaansa oli Smithin vuonna 1830 perustaman kirkon laillinen seuraaja. Hazen Aldrichista tuli kirkon ensimmäinen presidentti, Brewster ja Jackson Goodale toimivat hänen neuvonantajinaan muodostaen yhdessä ensimmäisen presidenttikunnan. Kirkko alkoi julkaista Olive Branch ("Oliivinlehvä") -nimistä lehteä.
Brewster kertoi yhä uusista ilmoituksista, jotka Jumala oli antanut hänen kauttaan kirkolleen. 1850 hän kertoi Jumalan ilmoittaneen hänelle Rio Granden laaksossa sijaitsevan Bashan-nimisen maan, jonka tämä oli valinnut kirkon jäsenten kotimaaksi. 1851 Brewster ja Goodale johdattivat vankkurikaravaanin preerialle, tarkoituksenaan johtaa se tähän tarunhohtoiseen Bashanin maahan. Aldrich, joka ilmeisestikin oli alkanut epäillä Brewsterin profeetallisia kykyjä, sen sijaan pysytteli Kirtlandissa.
Vaelluksen aikana Brewsterin ja Goodalen välille syntyi kahnauksia, ja karavaani alkoi muutenkin riitautua. Suurin osa matkaseurueesta luopui Bashanin etsinnästä ja matkusti Kalliovuorten oli Kaliforniaan.
Brewster yritti vielä jonkin aikaa etsiä Bashanin maata, mutta tuloksetta. Tämän jälkeen hänkin siirtyi Kaliforniaan. Myöhemmin hän ryhtyi spiritualismin luennoitsijaksi. Hän kokosi ympärilleen pienen joukon mormoneja, mutta ei enää yrittänyt järjestää kirkkoaan uudelleen.
Päiväperhoangervo

| Päiväperhoangervo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Perhoangervot Gillenia
Laji::  stipulata
Kaksiosainen nimi
 Gillenia stipulata  (Muhl.) Baill. 
Katso myös
   Päiväperhoangervo Wikispeciesissä   Päiväperhoangervo Commonsissa 
Infobox OKNimi-testi OK: 
Päiväperhoangervo (Gillenia stipulata) on ruusukasvien heimoon ja perhoangervojen sukuun kuuluva kasvilaji, jota käytetään koristekasvina.
Ulkonäkö ja koko

Päiväperhoangervo on monivuotinen ruohokasvi, jonka kasvukorkeus on 40–100 senttimetriä. Ylemmät ja alemmat varsilehdet eroavat toisistaan: ylempien varsilehtien lehdykät ovat sahalaitaisia, kun taas alemmat ovat sulkamaisesti jakautuneita. Lehtien alapinnalla on rauhasia. 10–30 millimetrin mittaiset korvakkeet ovat pysyviä, lehtimäisiä, soikeita-peitsimäisiä tai lähes pyöreitä ja hammaslaitaisia.
Kasvi kukkii heinä-elokuussa. Terälehdet ovat 10–13 millimetriä pitkiä ja tavallisesti valkoisia.
Levinneisyys ja elinympäristö

Päiväperhoangervo on kotoisin Yhdysvaltain itä- ja kaakkoisosista, missä se kasvaa kuivissa-tuoreissa, valoisissa vuoristometsissä, pensaikoissa ja kalliojyrkänteillä.
Käyttö

Kuten sukulaistaan enkeliperhoangervoa (Gillenia trifoliata), päiväperhoangervoa käytetään joskus koristekasvina puiden alla ja monivuotisissa kukkapenkeissä.
Aiheesta muualla

Integrated Taxonomic Information System (ITIS): Gillenia stipulata (englanniksi)
Flora of North America: Gillenia stipulata (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Südliche Dreiblattspiere
Käännös suomeksi
Psygnosis

| Psygnosis |
| --- | --- |
Perustettu:  1984
Lakkautettu:  2012
Kotipaikka:  Liverpool
Toimiala:  videopeliteollisuus
Emoyhtiö:  Sony Computer Entertainment
Infobox OKVirheellinen NIMI-arvo: 
Psygnosis oli brittiläinen videopelien kehittäjä ja julkaisija.
Historia

Yrityksen perustivat Jonathan Ellis, Ian Hetherington ja David Lawson vuonna 1984. Hetherington ja Lawson perustivat vuonna 1982 lyhytikäisen Imagine Softwaren.
Yhtiö toimi läheisesti DMA Designin kanssa ja julkaisi muun muassa Lemmingsin.
Yhtiö oli tunnettu näyttävistä introista ja Sculpt 3D:n myötä niistä tuli entistä näyttävämpiä, mutta introjen mahduttaminen levykkeille oli haastavaa.
Yhtiö otti askelia CD-ROM ja Full motion video (FMV) -tekniikoiden käyttöön ammuntapeleissä Microcosm ja Novastorm. Yhtiö myös investoi laitteistoon Silicon Graphicsilta ja SoftImagen ohjelmistoon, joka oli tuolloin uutta peliteollisuudessa ja kiinnosti eri tahoja. Yhtiö toimi Fujitsun kanssa pelien kehittämiseen FM Townsille, joka oli suosittu Japanissa mutta tuntematon muualla.
Sony osti yhtiön vuonna 1993. Yhtiö jakaantui julkaisumerkkeihin ja viimeinen kehitystä tekevä studio Wheelhaus lopetti 1999-2000.
Eidos Interactive osti yhtiön Euroopan toiminnot, ja Yhdysvaltain toiminnot sulautettiin Sonyn toimintoihin.
Yhtiö teki pelikehitystä myös nimellä SCE Studio Liverpool. Yhtiö lakkautettiin vuonna 2012.
Pelit

Yhtiön suurimpia menestyksiä olivat Lemmings ja Wipeout -pelisarjat. Muita merkittäviä pelijulkaisuja olivat esimerkiksi Shadow of the Beast.
Pelit > Kehitetty nimellä SCE Studio Liverpool

| Nimi | Julkaistu | Alusta(t) |
| --- | --- | --- |
| Formula One 2001 | 2001 | PlayStation 2 |
| Wipeout Fusion | 2002 | PlayStation 2 |
| Formula One 2002 | 2002 | PlayStation 2 |
| Formula One 2003 | 2003 | PlayStation 2 |
| F1 04 | 2004 | PlayStation 2 |
| Wipeout Pure | 2005 | PlayStation Portable |
| F1 05 | 2005 | PlayStation 2 |
| F1 06 | 2006 | PlayStation 2 |
| F1 06 | 2006 | PlayStation Portable |
| Wipeout Pulse | 2007 | PlayStation 2 |
| Wipeout Pulse | 2007 | PlayStation Portable |
| Formula One Championship Edition | 2007 | PlayStation 3 |
| Wipeout HD | 2008 | PlayStation 3 |
| Wipeout HD Fury (DLC) | 2009 | PlayStation 3 |
| Wipeout 2048 | 2012 | PlayStation Vita |
Aiheesta muualla

Profiili MobyGamesissä (englanniksi)
Kuumailmapuhallin

Kuumailmapuhallin
Kuumailmapuhallin on puhallin jolla voi puhaltaa kuumaa ilmaa. Lämpötila voi olla säädettävissä.
Sovelluksia:
elektroniikassa käytettävien kutistesukkien kutistaminen.
maalin poisto
muovin muotoilu
Radiomaailma

| Radiomaailma   aikaisemmin DX-kuuntelija |
| --- | --- |
Lehtityyppi:  aikakauslehti
Perustettu:  1937
Päätoimittaja:  Jari Lehtinen
Kotimaa:   Suomi
Ilmestymistiheys:  6 kertaa vuodessa
Aiheesta muualla
Kotisivu
Radiomaailma on Suomen DX-Liiton kuusi kertaa vuodessa ilmestyvä lehti, jonka aikaisempi nimi oli DX-Kuuntelija. Lehdessä on kuunteluvihjeitä, kuuntelutuloksia sekä radioasemista ja radiolaitteista kertovia artikkeleita. Lehden edellinen virkaa tekevä päätoimittaja oli Heikki Aarrevaara.
Päätoimittajat

Mika Palo: 1993–1994
Sami Mollgren: 1994–1996
Tapio Kalmi: 1996–2000
Hannu Perttula: 2000–2001
Heikki Aarrevaara 2001–2004
Hannu Perttula: 2004–2005
Heikki Aarrevaara (vt) 2005–2019
Jari Lehtinen
Aiheesta muualla

Radiomaailma
Raguša

| Raguša |
| --- | --- |
 Ragušajoen kanjonia
Maat:  Venäjä
Kunnat:  Leningradin alue, Novgorodin alue
Vesistöalue ja valuma-alueen tietoja
Pinta-ala:  202 km²
Joen uoman kohteita
Laskupaikka:  Voložba
Mittaustietoja
Pituus:  40 km
Muuta
Muualla:  Wikimedia Commons
Raguša (ven. Рагуша) on Säsjokeen laskevan Voložban sivujoki Novgorodin alueen Ljubytinon ja Leningradin alueen Boksitogorskin piireissä. Sen pituus on 40 kilometriä ja valuma-alueen laajuus 202 neliökilometriä. Boksitogorskin piirin puolella Ragušajoen laakso muodostaa 1996 perustetun 10,34 neliökilometrin laajuisen luonnonmuistomerkin.
Pohjoiseen virtaavan Ragušajoen yläjuoksu muodostaa kalkkikiveen kovertuneen kanjonin, jossa on paljon karsti-ilmiöitä. Kesällä joki virtaa suurelta osaltaan maan alla. Enimmillään 60 metrin syvyisen jokilaakson kasvillisuus on poikkeuksellisen rikas. Se käsittää muun muassa alueella harvinaisia siperialaisia kasvilajeja, saniaisia ja orkideoita. Kanjonin lähes koko pituudella kasvaa lehtimetsää, johon paikoitellen sekoittuu yli 150 vuotta vanhoja kuusia. Eläin- ja hyönteislajeja ovat koskikara, karhu, mäyrä, ritariperhonen ja musta apolloperhonen. Ragušassa ja Voložbassa elää taimen ja ne ovat lohen kutujokia.
Jokilaakso on kiinnostava retkeilykohde. Sinne on järjestetty luontopolku, nuotiopaikkoja ja leiriytymispaikka.
Aiheesta muualla

Raguša Venäjän vesistörekisterissä (venäjäksi)
Raguša Leningradin alueen kulttuuri -tietosanakirjassa (venäjäksi)
Pihkovanjärvi

Järvenosan sijainti Peipsijärvellä.
Värskan lahdella Virolle kuuluvassa Lüübnitsan kulän rantaa.
Näkymä lounaispuolen Vidovotšin kylästä (Д. Видовичи).
Verhnijn (Верхний) eli Belovin saari.
Pihkovanjärvi  (ven. Псковское озеро, Pskovskoje ozero, vir. Pihkva järv , võroksi Pihkva järv, Talaba järv) on Peipsijärven eteläisin järvenosa, joka sijaitsee pääosin Venäjällä ja sen luoteisosa työntyy pieniltä osin Viron puolelle.